
 29.4.2017
 BG
 Официален вестник на Европейския съюз
 L 113/28
 РЕГЛАМЕНТ ЗА ИЗПЪЛНЕНИЕ (ЕС) 2017/754 НА КОМИСИЯТА
 от 28 април 2017 година
 за откриване и управление на тарифни квоти на Съюза за някои селскостопански и преработени селскостопански продукти с произход от Eквадор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
 като има предвид, че:
 (1)
 С Решение (ЕС) 2016/2369 (2) („решението“) Съветът разреши Протоколът за присъединяване („Протокола“) към Споразумението за търговия между Европейския съюз и неговите държави членки, от една страна, и Колумбия и Перу („Споразумението“), от друга страна, да се подпише от името на Съюза с оглед на присъединяването на Еквадор и той да се прилага временно считано от 1 януари 2017 г. (3).
 (2)
 В Споразумението се предвижда, че митата върху вноса в Съюза на стоки с произход от Еквадор се намаляват или премахват в съответствие с графика за премахване на митата, изложен в приложение I към Споразумението. В приложение I е предвидено, че за някои стоки с произход от Еквадор намаляването или премахването на митата се предоставя в рамките на тарифни квоти.
 (3)
 Тарифните квоти, посочени в от допълнение 1, раздел Б, подраздел 3 към приложение I към Споразумението, следва да се управляват от Комисията въз основа на хронологичния ред на датите на приемане на митническите декларации за допускане за свободно обращение в съответствие с Регламент за изпълнение (ЕС) 2015/2447 на Комисията (4).
 (4)
 С цел да се осигури безпрепятственото прилагане и управление на системата от квоти, предвидени в рамките на Протокола, настоящият регламент следва да се прилага от същата дата, от която започва временното прилагане на Протокола.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Откриват се тарифни квоти на Съюза за стоки с произход от Еквадор съгласно посоченото в приложението.
 Член 2
 Тарифните квоти, посочени в приложението, се управляват в съответствие с членове 49—54 от Регламент за изпълнение (ЕС) 2015/2447.
 Член 3
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 1 януари 2017 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 април 2017 година.
 За Комисията
 Председател
 Jean-Claude JUNCKER
 (1) ОВ L 269, 10.10.2013 г., стр. 1.
 (2) Решение (ЕС) 2016/2369 на Съвета от 11 ноември 2016 г. за подписване от името на Съюза и за временно прилагане на Протокола за присъединяване към Споразумението за търговия между Европейския съюз и неговите държави членки, от една страна, и Колумбия и Перу, от друга страна, с оглед на присъединяването на Еквадор (ОВ L 356, 24.12.2016 г., стр. 1).
 (3) ОВ L 358, 29.12.2016 г., стр. 1.
 (4) Регламент за изпълнение (ЕС) 2015/2447 на Комисията от 24 ноември 2015 г.